40 urte bete dira Batallon Vasco Españolek Joaquin Antimasbere hil zuela Urnietan - Urnieta - Aiurri.eus\n40 urte bete dira Batallon Vasco Españolek Joaquin Antimasbere hil zuela Urnietan\nXabier Lasa 2020-11-14 08:56\n© Juan Karlos Bixente. "Deklaratu gabeko gerra", Euskal Memoria.\n1980ko azaroaren 13ko gauean, Joaquin Antimasbere Eskoz eta Andres Etxeberria bi lehengusuak Salesiarren ikastetxe pareko aldapan behera zihoazela, Batallon Vasco Español (BVE) talde ultraeskuindarreko kideek tiroz ekin zieten. Antimasberek buruan hiru tiro jaso zituen, eta berehala hil zen. Etxeberriari lepoan eta bizkarrean tiro bana eman zizkioten. Hau ere hil egin zutela pentsatu zuten erasotzaileek, eta alde egin zuten. Halabaina, zaurituta geratu zen, eta ahal izan zuenean altxa, eta bere kabuz Hernaniko etxebizitzara joatea lortu zuen. Ondoren, erietxera eraman zuten familiarrek.\nOrduko prentsan agertu zen artikuluan, Antimasbereren erretratua argitaratu zen. Irudia: DV.\nGoizaldera, Antimasbere udaltzainen patruila batek aurkitu zuen bidez bazterrean.\nBiak hernaniarrak ziren, ijito euskaldunak. Antimasberek 31 urte zituen, ezkongabea zen eta ogibidez txatar-biltzailea zen. Biak ere lotura politikorik gabeko pertsonatzat jo zituzten orduan, BVEko ultraeskuindarrek gau hartan bidean topatu eta erraz akabatzeko moduko biktimak suertatu ziren. Izan ere, Urnietako erasoa, estatu aparatuekin lotura zuten indar ultraeskuindarrek Buruntzaldeko eskualdean bereziki ezarri zuten izuaren estrategiaren baitan kokatu behar da.\nAzaroaren 14an, Urnietan gertatukoari buruzko albistea Hernanin jakin ahala bertako denda eta tabernak ixten joan ziren, eta arratsaldean manifestazioa egin zen kaleetan zehar. Aldi berean, Hernaniko alkate Juan Jose Uriak eta bi biktimen senideek prentsaurrekoa eskaini zuten. Uriak polizia hilketa argitzeko erakusten ari zen interes eskasa salatu zuen.\nAzaroaren 15ean, Hernaniko San Juan elizan hileta egin zen, eta ondoren bigarren manifestazioa egin zen.\nIkastetxearen kanpoaldean ipinita dago eskultura, 1980ko gertaera hura gogoan hartzen duena.\nEgun berean, azaroaren 14an, Caracasen (Venezuela), estatu aparatuekin lotutako gerra zikinak beste bi biktima eragin zituen: Jokin Alfonso Etxeberria eta Esperanza Arana, Eibarko euskal errefuxiatuak. Ezker abertzaleak azaroaren 17an, astelehenarekin, greba orokorrerako deialdia egin zuen Gipuzkoan.\nZortzi biktima Buruntzaldean\n“Heriotzaren triangelua” deitu zitzaion eremuan (Astigarraga, Hernani, Urnieta, Andoain) gindarv ultraeskuindarrek guztira zortzi pertsona erail zituzten, 1977-1981 epean. Hain zuzen ere, David Salbador (Andoainen, 1977/10/06), Jose Ramon Ansa (Andoainen, 1979/05/06), Tomas Alba (Astigarragan, 1979/09/28), Felipe Sagarna (Hernanin, 1980/04/19), Miguel Mari Arbelaiz eta Luis Mari Elizondo (Hernanin, 1980/09/07), Joakin Antimasbere (Urnietan, 1980/11/14) eta Jabier Ansa (Andoainen, 1981/03/03).\nHilketez gain, zenbait tiroketa etxe eta elkarteen aurka, autoen erreketak, heriotza mehatxuak… gertatu ziren urte ilun haietan eskualde osoan.\nHildakoen zerrenda horretako bi, Joxe Ramon Ansa Etxeberria eta Jabier Ansa Zinkunegi Andoaingo herritarrak ziren, Buruntza auzokoa bata, Leizotz auzokoa bestea.\nGehiago jakiteko, Joxe Ramon Ansari buruzko erreportajea. Eta bere anaiei egindako elkarrizketa. Jabier Ansaren kasuan, bere anai Ramonek eskaini zuen elkarrizketa.\nIazko azaroan Jonathan Martinezek Twitter bidez garai hartako bideoa zabaldu zuen sarean:\nEl 14 de noviembre de 1980, pistoleros del Batallón Vasco Español tirotearon a Joaquín Antimasbere y a su primo Andrés Etxeberria en una carretera de Urnieta. Antimasbere, gitano y vecino de Hernani, fue encontrado muerto. pic.twitter.com/kDe8cTiCBe\n— Jonathan Martínez (@jonathanmartinz) November 14, 2019\n1981ean, biren atxiloketa\n1981eko apirilaren 4an, Jabier Ansaren hilketa gertu eta biharamunean, poliziak Inazio Iturbide Piti eta Ladislao Zabala atxilotu zituen. Salbadorrena ez beste zazpi hilketa leporatu zieten, eta 1984an Audientzia Nazionalak, errudun deklaratu zituen. Iturbide, Andoainen ekintza gehienak gertatu ziren inguru horretan bertan jaio eta hezitakoa zen, estazioko zentraleko etxean. Biek ere hamar urte eskas egin zituzten preso.


Murtzia, Alacant eta Albacete, ur-mozketen aurrean alertan | Consumer\nMurtzia, Alacant eta Albacete, ur-mozketen aurrean alertan\nUrte-amaiera arte falta diren 30 hektometro kubiko lortzen ez badira, murrizketak egongo dira.\nMurtziako Eskualdeko udal guztiak, Alacanteko probintziaren erdia eta Albaceteko bi udalerri alerta-egoeran daude, biztanleriarentzako ur-murrizketak antolatzeko aukeraren aurrean. Taibillako Kanalen Mankomunitateak, 2,5 milioi biztanle hornitzeaz arduratzen denak, Lehorteen Protokoloa aplikatu du Batzorde Betearazlearen bileran, “egoera kezkagarria dela eta, Segurako, Jucarko eta Alto Tajoko arroetan lehortea izan delako”.\nErakunde hornitzaileak 30 hektometro behar ditu urte bukaera arte, larrialdietako putzuekin eta Tajoko buruarekin. Bestela, ura moztuko da. Gainerako emaria, guztira 54 hektometrokoa, Taibilla ibaitik, gatzgabetzeko makinetatik eta Calasparrako akuiferotik dator.\nIsidoro Carrillo Mankomunitateko gobernu-ordezkaria baikor agertu da: “Ez dut uste murrizketak aplikatu behar direnik azkenean. Ingurumen Ministerioaren larrialdi-planen arabera, ur hori izan dezakegu”.\nSegurako arroko biztanleriak abendura arte 10 hektometro ditu Taibilla ibaian. Euririk ez dagoenez, %18 jaitsi dira haren ekarpenak. Beste 14,5 hektometro landare gatzgabetzaileetatik etorriko dira, eta Calasparrako akuiferotik bi hektometro ateratzeko daude. Gainera, Jucarrek sei hektometro bidaliko dituela espero da.\nFalta diren 30 hektometroak lortzen ez badira, Taibillako Kanalen Mankomunitateko Administrazio Kontseiluari presako deialdia egingo zaio, udalei kupoak ezartzeko edo, hala badagokio, eten orokorrak egiteko.\nlehorte murrizketak ura


Cook uharteen izen aldaketa - Azkue Fundazioa- Euskara sustatzen\nHasiera • Euskararen Etxea • Hizkuntza Gutxituak • Berriak • Cook uharteen izen aldaketa\nCook uharteen izen aldaketa\nCook uharteak Ozeano Barean dagoen Ozeaniako 15 irlaz osatutako uhartedia da eta 17.500 biztanle inguru ditu. Irletan ingelesa eta maorieraren aldaera bat hitz egiten dira.\nJames Cook kapitainaren izena jaso zuten 1835ean. Gaur egun, garai kolonialeko izen hori mantentzen dute baina planteatzen ari dira bertako biztanle indigenak aintzat hartuko dituen beste izen bat ematea. Proposamena Danny Mataroak eraman du aurrera eta helburua apirilerako gobernuan tokiko historia eta kultura barneratzen dituen izena aurkeztea da. Aukeretako bat “Avaiki Nui” da, hori da tokian erabiltzen dena uharteei erreferentzia egiteko, baina oraindik ez da 60 izen proposamenen artean bat aukeratu. Zelanda Berrian gertatzen den moduan, izen bikoitza izatea beste aukera bat litzateke (Aotearoa Zelanda Berriaren izena da maorieraz).\n90ko hamarkadan Cook uharteen izenaren aldaketa atzera bota zen, baina oraingoan, irletako 12 buruzagiek prozedura honekin bat egiten dute. Behin gobernuak onartuta, biztanleriak bozkatu beharko luke.\nVICEn, Zelanda Berriko hedabide kanal gaztea, sei cooktar elkarrizketatu zituzten adin eta genero desberdinekoak izen aldaketari buruz galdetzeko eta iritzi desberdinak daude VICEren artikulu honetan.\nIkaslea den 28 urteko Liam Kokaua-ren hitz hauek azpimarratzea gustatuko litzaiguke: “Cook uharteen izenak ez du ezer esaten guri buruz, kolonialismoari buruzko historia kontatzen du. Historia hori onartu beharko genuke gure historiaren zati bat baita, baina horrek ez gaitu definitzen.”\nMartxoaren 19an, Cook Islands NEWS-en argitaratu zen berri hau esanez House of Ariki edo Are Ariki (Cook uharteen organo parlamentarioa) erabaki zuela Cook uharteen izena aldatu beharrean, gehituko zaiola biztanleak eta kultura islatzen dituen izen maori tradizionala. Hala ere, oraindik ez dago “Cook uharteak” ez den izen ofizialik.\nTags: Cook uharteakIslas Cookizenakmaorímaoriera


Aisialdiko eskaintza publikoan parte hartzea bermatzeko diru-laguntzak eskatzeko epea zabalik - Elgoibarko Udala\nAisialdiko eskaintza publikoan parte hartzea bermatzeko diru-laguntzak eskatzeko epea zabalik\nDiru-laguntzaren zenbatekoa: DBE eta GLL jasotzen duten familientzako kuotaren % 70, familia ugarientzako eta guraso bakarreko familientzako kuotaren % 30 seme-alaba bakoitzeko, eta inskribatutako bigarren seme-alabaren kuotaren % 30.\nEskabideak maiatzaren 27a baino lehen (hori barne) aurkeztu behar dira, Herritarrentzako Arreta Zerbitzuan edo udal egoitza elektronikoan.\nUdalak diru-laguntzak emateko deialdia ireki du familia ugarientzat eta guraso bakarreko familientzat, bigarren alaba edo semea inskribatzen duten familientzat edo honako diru-laguntza hauek jasotzen dituzten familientzat: diru-sarrerak Bermatzeko Errenta edo Gizarte Larrialdietarako Laguntzak; beren ardurapean dituzten adingabeek haur eta nerabeentzako aisialdiko eskaintza publikoan parte hartu ahal izan dezaten.\nDiru-laguntzaren eskatzaileak bete beharreko baldintzak honakoak dira:\nElgoibarko udalerrian erroldatuta egotea, gutxienez eskaera egiteko epea hasi aurreko sei hilabeteetan.\nFamilia ugariaren edo guraso bakarreko familiaren titularra izatea; bigarren semea edo alaba haurrentzako aisialdi-eskaintzan inskribatzea edo honako laguntza hauetakoren baten titular izatea eskaera egiten den unean: diru-sarrerak Bermatzeko Errenta edo Gizarte Larrialdietarako Laguntzak.\n2 urte edo gehiagoko eta 12 urte baino gutxiagoko haur bat ardurapean izatea (2010/01/01 eta 2019/12/31 bitartean jaioa).\nDiru-laguntzaren zenbatekoa aldatu egiten da eskatzailearen egoeraren arabera:\nFamilia ugariei eta guraso bakarreko familiei kuotaren % 30 ordainduko zaie diru-laguntza gisa.\nFamiliak ugariak izan ez arren, bigarren semea edo alaba inskribatzen badute, kuotaren % 30 ordainduko zaie, diru-laguntza gisa, bigarren inskripzioan.\nIzaera sozialeko laguntzaren bat (Diru-sarrerak Bermatzeko Errenta, Gizarte Larrialdietarako Laguntza) jasotzen duten familiei kuotaren % 70 ordainduko zaie diru-laguntza moduan.\nFamiliek hiru oporraldietako (negua, udaberria eta uda) aisialdi-eskaintzaren kuotei dagozkien diru-laguntzak jaso ahal izango dituzte, haur guztien aukera-berdintasuna bermatuz.\nEra berean, diru-laguntza horiek ezin izango dira metatu; baldintza bat baino gehiago betetzen badira, babes handiena dakarrena aplikatuko da.\nEskaerak maiatzaren 27a baino lehen (27a barne) aurkeztu behar dira Herritarrentzako Arreta Zerbitzuan edo udal egoitza elektronikoan


Grisez margotutako eraikina | Kultura | Berria\nNoiz sortua: 2019-03-19 00:30:00\nGrisez margotutako eraikina\nHaizea Barcenilla -\nOrain dela gutxi, Lezotik Donostiara autoan nindoala, Intxaurrondoko kuartelaren aurretik pasatu ginen. Eguna goibel zegoen, eta bat-batean ohartu nintzen kuartelaren eraikin altua, errepidetik ikusten dena, grisez margotu zutela. Baliteke orain urteak margotua egotea nik erreparatu gabe, baina, egun triste hartan, kolore grisak eraikina hodeien artean lausotzen zuen. Ez nintzen aldaketaz ohartu eraikina gehiago ikusten zelako, gutxiago nabarmentzen zelako baizik.\nOso esanguratsua iruditu zitzaidan, errelatoak eraikitzeko saiakeratan gabiltzan honetan, hain sinbolismo mingotsa duen eraikina kamuflatzea, ezkutatzea; bertan gertatutakoa ahaztu nahiko balitz bezala. Zenbat urtean pasatu naizen astean bitan saihesbide horretatik; guztietan hunkitu nau eraikin marroi itsusi horren siluetak, zeruaren kontra moztuta, mehatxari eta aldi berean mutu, sekretuz eta minez beterik. Eta, ustekabean, paisaiaren gainean inposatzen zen pieza moztua izatetik, botere-inposaketaren monumentua irudikatzetik, ingurunean barneratu eta paisaia izatera pasatu da.\nXabier Gantzarainen Zuloa liburua etorri zitzaidan gogora. Gozatu nuen liburua, eta bikaina iruditu zitzaidan artea baliatzea historia hurbilaz hitz egiteko: artea gizartearen atal eta ispilu dela gogorarazi zion praktika horretatik aldenduta sentitzen den jende askori. Gogoeta mordoa sortu zidan orobat. Esaterako, gorpuztu zidan historia hurbil horretan zenbat denbora eta energia erre digun gatazka armatuak. Zenbat espazio ematen zaion gaiari eta zer gutxi gorakada neoliberalari, planetako errekurtsoen ustiatzeari edo emakumeen kontzientzietan izan den aldaketari, elementu horiek guztiek gure egunerokoa eta batez ere etorkizuna markatzen dituzten arren. Alegia, zer presente egon den eraikin marroia paisaiaren kontra, eta zer gutxi ikusi dugun paisaia, eraikin marroiaren pisuak makurtuta.\nDeigarria egin zitzaidan, halaber, Nora Aurrekoetxearen eta Laura Ruizen lanari eskainitako kapitulua. Liburuan aztertzen direnen artean berri eta abstraktuena da, gatazkaren azken urteak bizi dituen belaunaldiko kideek egindakoa (artistek 22 urte zituzten ETAk ekintza armatua utzi zuenean). Deigarria egin zitzaidan ez lana bera, baizik zer gutxi esaten zen kapituluan lanari buruz. Badiolaren aurreko lan batzuk aztertu, teorialari eta idazleen bestelako ekarpenak sartu, baina ikusizko artea idatzizko bihurtzen maisu den Gantzarain lan zehatzari buruzko hitzik gabe geratu zela sentitu nuen. Idazlea hunkitu izanagatik, gatazka abstrakziorantz eraman zuen lan hark errelatoa eraikitzeko ezintasuna eragin ote zion otu zitzaidan.\nEta zeruan lausotzen den Intxaurrondoko eraikin grisa hunkitu izanagatik, errelatoaren aurrean sentitzen dugun ezintasunaren erakusle ote den otu zait.


APE: Egilea, Argitaletxea, Ekintzailea | Martech Zone\nAPE: Egilea, Argitaletxea, Ekintzailea\nAsteazkena, otsailak 13, 2013 Igandea, urria 4, 2015 Douglas Karr\nGuy Kawasakiri egindako elkarrizketa prestatzeko, ale bat erosi nuen APE: Egilea, Argitaratzailea, Ekintzailea-Liburua nola argitaratu.\nGuy Kawasakiren liburu gehienak irakurri ditut eta denbora asko daramat zalea (ziur egon elkarrizketan sintonizatzen nirela txiokatu zidan lehenengo aldiz ... istorio dibertigarria!). Liburu hau oso desberdina da, nahiz eta ... zure ebooka autoargitaratzeko moduari buruzko argibideen pausoz pauso zehatza da.\nGuy Kawasaki eta Shawn Welch egileak hasten dira APE: Egilea, Argitaletxea, Ekintzailea Guy-ren frustrazioaren benetako istorioa, bere azken argitalpena konpainiaren erosketa masiboarekin elektronikoki banatu izanagatik. Ondoren, liburuak liburu elektronikoen erronka guztiak aztertzen ditu: formatuetatik, tresnetara, banaketara eta marketineraino. Uste zenukeena baino askoz zailagoa da (liburu honetara arte!).\nLiburuak zure ebook-a sortzeko frogatutako metodo guztiak azaltzen ditu, erabil ditzakezun tresnen pantaila-argazkiak, erabil ditzakezun guneak eta merkaturatzeko saltokiak. Benetan harritu ninduen xehetasun guztiak. Benetan argibide gida urratsez urrats edonork autoargitaratu dezan.\nHain harrituta geratu nintzen, beste 3 ale erosi eta banatu ditudala ... ra Jenn Marty biak beren liburuetan lanean ari direnak Nathan, gure diseinatzailearekin, diseinu grafikoarekin lagunduko duena.\nZergatik argitaratuko zenuke liburu bat?\nAutoedizioaren aukerekin harrituta gelditu ginen lehenik Jim Kukral elkarrizketatu genuenean. Jim-ek adierazi zigun liburu elektronikoen eskaeraren kurba liburu elektronikoen irteera baino askoz ere azkarrago igotzen ari zela. Une ezin hobea da pertsona edo enpresek sinesgarritasuna eta autoritatea lortzeko liburu elektronikoa argitaratuz.\nEsateko zerbait aipagarria baduzu ... hau da argitaratzeko eta partekatzeko aukera!\nTags: apeEgileakE-bookebookEnpresariakGuy Kawasakiargitaratzekoargitaratzaileauto-argitaratzeko\nMicrosoft-en Big Data Insights\n2013ko SEO On-Page praktika onenak: 7 joko arau\n14 otsailak 2013, 10: 44etan\nLiburuan mamu idazketan sartzen al da? Ba al du planik idazteko denborarik (edo agian talenturik) ez duten pertsonentzat?\n14 otsailak 2013, 3:24\nKaixo @ daveyoung: disqus, liburuan idazteko aholkuak daude. Uste dut Guy dela ziurrenik lehena zuri esaten duena, egilekidea urrats handia dela denbora eta talenturik ez baduzu. Nire liburuan egilekide bat nuen eta dena erraztu zuen ... funtsean liburua nire pentsamenduak ziren, baina Chantellek antolatu eta proiektua xede mantendu zuen.


Udaletxean eguzki instalazio fotovoltaikoak jartzeko proiektua landuko dute bihar udalbatzarrean - Azpeitia - uztarria.eus\nUztarria.eus 2020-06-01 10:52\nEguneko unitatean tasa berria ezartzea eta 2021erako herriko jaieguna izendatzea ere hizpide izango dituzte, besteak beste, ekaineko ohiko bilkuran. Telematikoki egingo dute hil honetako saioa ere, 19:00etan hasita.\nBihar, asteartea, egingo dute ekaineko ohiko udalbatzarra. Azpeitiko Udalak ez ditu, momentuz, bilkura presentzialak berreskuratuko, eta biharko saioa ere telematikoki egingo dute, 19:00etan hasita.\nUdaletxean eguzki instalazio fotovoltaikoak jartzeko proiektua exekutatzeko konpromisoa hartzea eta 2021erako herriko jaieguna izendatzea izango dituzte, besteak beste, mahai gainean biharko udalbatzarrean. Hauek dira lan zerrendaren puntu guztiak:\n1. Udalbatzak 2020ko martxoaren 10ean eta maiatzaren 5ean egindako bilkuren aktak onartzea.\n2. 2021eko lan egutegia: Azpeitiko festa eguna aukeratzea.\n3. Udaletxeko eraikinean autokontsumorako eguzki instalazio fotovoltaikoak jartzeko proiektua exekutatzeko konpromisoa.\n4. Eguneko unitatean tasa berria ezartzea.\n5. Udalaren aurrekontuan 3/2020 Kreditu Txertaketa bidez onartutako kreditu aldaketaren berri ematea.\n6. Galderak eta erreguak.


Echebastarrek Zero Plastiko Urdaibai ekimenarekin bat egin du | Echebastar\nItsasoko pertsonak gara. Printzipiodun pertsonak gara. Gure hitza eta gure ekintzak eskutik helduta doaz. Horregatik, gaur esan nahi dizugu konpromiso berria hartu dugula: Zero Plastiko Urdaibai ekimenaren parte gara.\nEtorkizunera begirako proiektua da, eta urtez urte Urdaibain, Bermeo gure herria dagoen eskualdean, garatuko da. Lehenbiziko aldian, ekainaren 8an, ehunka pertsonek parte hartuko dute Urdaibai Biosfera Erreserbaren garbiketa kolektiboan. Kostaldean, ur-azalean eta itsas-hondoan, boluntario guztiok gure ekarpena egiten saiatuko gara. Ilusioz beteriko erronka da. Etorkizunera begirako erronka erraldoia da.\nEskualdean dauden hondakinak nabarmenki desagerrarazteaz gain, ekintza baliagarria izango da kostaldeko hondakinek (plastikoek batez ere) eragiten duten mundu-mailako arazoari buruz informatzeko eta kontzientziatzeko. Helburua sektore sozial guztiak biltzea eta kontzientziatzea da: ingurugiroa zaintzea oso garrantzitsua da, eta, zehazki, gure Urdaibai Biosfera Erreserba.\nEchebastarrek tunalover guztiak animatzen zaituzte ekintza erraldoi honetan parte hartzera. Informazio gehiago eskuratzeko, http://www.zeroplastikourdaibai.eus/ web-orrialdea bisitatu dezakezue.\nEchebastarrek lan-segurtasunarekin duen konpromisoak merezimendua jaso du


«EZ GAITUZTE ISILARAZIKO» | Gizartea | Berria\nEmakume bat protestan, Iruñean, maiatzaren 10ean sanferminetako bortxaketari buruzko epaiaren aurka eginiko mobilizazio batean. JESUS DIGES / EFE\nIon Orzaiz. Jon O. Urain -\nBadakigu ez dugula sistema judizialaren babesik»; «geure burua babestu nahi badugu, guk geuk egin beharko dugu»; «epaileek oso mezu arriskutsua igorri diote gizarte osoari»... Askotariko gogoetak eragin ditu sanferminetako talde bortxaketaren auziko azken erabaki judizialak. Besteak beste, botere judizialaren eta gizartearen arteko «banaketa» arriskuaz ohartarazi zuen atzo Uxue Barkos Nafarroako Gobernuko presidenteak. Erasotzaileak baldintzapean aske utzi izanak hautsak harrotu ditu mugimendu feministan: adostasun ia erabatekoa dago erabakia txarresteko garaian, baina ñabardurak azaleratzen dira egoeraren diagnostikoan eta aurrera begirako urratsak zehazterakoan. Halere, mugimendu feminista indartsu baten garrantzia eta mobilizazioen beharra azpimarratu dute.\n«Aurretik planifikatutako estrategia bat izan da, feminismoaren kontra»\nLehen eguneko sumindura pasatuta, erabaki judiziala «sosegu apur batekin aztertzeko astia» izan du Iruñeko Udaleko Tokiko Ekonomia Iraunkorreko zinegotzi Patri Peralesek. Haren ustez, ebazpenaren atzean «ongi landutako estrategia bat» dago, «feminismoak orain arte eginiko bidea eta hainbat erakunderen aldetik emaniko sostengua errotik mozteko». Hala ere, feminismoari bakarrik ez, epaileen jarrerak emakume guztiei eta, are, gizarte osoari eraginen diola uste du Peralesek: «Emakume guztioi emandako zaplazteko bat da, eta aho zapore oso garratza utzi digu. Garbi geratu da emakumeok ez dugula babes judizialik, eta horrek oso mezu arriskutsua bidaltzen dio gizarteari. Atzera garamatza, gaindituak zirela uste genuen garaietara. Gisa honetako epaien ondorioz, eraso bat jasan duten emakume asko ez dira ausartuko salaketa jartzera; mina, amorrua eta etsipena irentsi, eta aurrera eginen dute».\nBestalde, ebazpena hainbat hedabidetara filtratu izana «oso larria» dela uste du zinegotziak: «Iruñeko Udala akusazio partikular gisa sartuta dago auzian, eta, hala ere, hedabideen bitartez izan genuen epaiaren berri. Prozedura osoa irregulartasunez betea egon dela salatu behar dugu».\nGizartearen erantzuna, berriz, «eredugarria» izan da, Peralesen ustez. Iruñean, «bat-batean inprobisatutako manifestaziora jendetza batu izana» txalotu du bereziki, eta gizarteak erakundeei «aurrea hartu» diela azpimarratu du: «Bidea markatu digu jendeak, eta argi utzi digu gauzak aldatu nahi baditugu ez dugula sistemaren zain egon behar; guk geuk atera behar dugu kalera».\nKazetaria eta ekintzaile feminista\n«Ez da izan sistemaren huts bat; sistema bera aldatu behar da»\n«Logikoa». Horrela definitu du Irantzu Varelak sanferminetako talde bortxaketaren auziko azken ebazpena: «Aurreko sententziaren eta epaiketaren bide beretik dator ebazpen hau ere. Alde horretatik, koherentea da oso. Ez da izan sistema patriarkalaren hutsegite bat, sistema bera baita horrelakoa, ongi funtzionatzen duenean. Hortaz, sistema osoa aldatu behar dugu, goitik behera».\nEkintzaile feministaren esanetan, sanferminetako erasoaren auziak arreta osoa bereganatu duen arren, «kasu bat» besterik ez da, «egiturazko jazarpen baten testuinguruan» kokatu beharrekoa. «Gizonek gizonentzat diseinatutako sistema honetan, indarkeriatzat jotzen dira gizonen arteko borrokaldiak, baina ez emakumeen kontrako sexu erasoak, edota sanferminetako gau batean bost gizonen artean 18 urteko neska bat bortxatzea. Hori indarkeria ez dela dioen sistema baten barruan, azken ebazpen honek ezin digu harridura sortu».\nSistemak andreei bizkarra ematen diela iritzita, autodefentsara deitu du Varelak: «Poliziak, Justiziak eta sistemaren egitura guztiek onartu egiten dute emakumeen aurkako indarkeria; hortaz, zein da gelditzen zaigun irtenbidea? Ikusita sistemak ez gaituela babesten, geure burua era kolektiboan defenditu beharko dugu: autodefentsa feminista da bidea; ez gaituzte isilaraziko».\nAzkenik, indarkeria matxistaren normalizazioan hedabideek duten erantzukizuna ere nabarmendu du ekintzaileak: «Hedabide gehienak herenegun jabetu ziren errealitate honetaz, eta gehienak orain ari dira ikasten. Oraindik orain, feministak zoro eta histeriko talde bat bagina bezala tratatzen gaituzte zenbait komunikabide eskuindarretan; eta, beren burua aurrerakoitzat duten askotan ere, ekidistantzia onargaitza darabilte». Horregatik, hedabideek «gogoeta sakona» egin beharko luketela uste du Varelak, «emakumeen ahotsa eta irudia nola islatu nahi duten erabakitzeko, ez bakarrik indarkeria matxista kasuetan, baizik eta eguneroko jardunean».\n«Irtenbidea ez da iritsiko instituzioen aldetik, andreen eskutik baizik»\n«Hau gerra bat da», dio Ana Murciak, gordin. Ez du mezua leuntzeko edo eufemismoak erabiltzeko beharrik ikusten, «egoera larria baita». Donostialdeko hainbat elkarte eta kolektibo feministatako kidea da, eta urteak daramatza indarkeriarik gabeko espazio libreen alde borrokan. «Oldarraldi patriarkala, arrazista eta kapitalista da honako hau, eta sanferminetako bortxaketaren ebazpenak sistemaren aurpegi bortitzena, ilunena azaleratu besterik ez du egin», azaldu du.\nSistema horren aurrean, emakumeei «eta berdintasunaren alde lan egin nahi duten pertsona guztiei» gelditzen zaien bide bakarra «antolatzea» eta «kalean presioa egitea» dela gaineratu du Murciak. «Irtenbidea ez da erakundeetatik helduko. Edo ez hortik bakarrik, behintzat. Emakumeok izan behar dugu geure etorkizunaren jabe».\nIzan ere, lege «aurrerakoiak» idatzi eta indarrean jarrita ere, indarkeria pairatzen duten andre asko «bakarrik» sentitzen direla gaineratu du ekintzaileak: «Legerik onenak izan ditzakegu, baina, praktikan, biktimen barne sufrimenduari ez zaio erreparatzen, eta horrek ondorio latzak izan ditzake emakume horien egoeran».\nAbokatua eta Zuzenbide irakaslea EHUn\n«Ezin dugu arinkeriaz eskatu badaezpadako kartzelaldia luzatzea»\nSanferminetako talde bortxaketaren auziak «zalantza ugari» eta «barne gatazka» eragiten diola aitortu du Miren Ortubai legelariak, BERRIAren galderei erantzun aurretik: «Ordu gutxi igaro dira ebazpena jakin zenetik, eta berealdiko haserrearekin ezin dira gauzak behar bezala aztertu». Arduraz jokatzeko galdea egin du.\n«Uneotan, erraietatik ateratzen zaidana da haserre bizian egotea eta amorru hori azaleratzea, erasotzaileak kalean gelditu direlako», azaldu du. «Finean, gizarte honen alderik txarrena ordezkatzen dute bost morroi horiek: matxismoa bere adierarik bortitzenean». Hala ere, auzia aztertzean, «arrazionaltasun apur bat» falta dela uste du Ortubaik: «Abokatu penalista naizen heinean, burua hotz mantendu behar dut, eta ezin naiz badaezpadako kartzelaldiaren alde agertu. Behin-behineko kartzelak izan beharko luke salbuespen neurri bat, oso kasu gutxitan erabiltzekoa, eta ez sistematikoki aplika daitekeen zigorra». Zuhurtzia hori beharrezko ikusten du EHUko irakasleak kasu guztietan: «Altsasuko gazteen auzian, Kataluniako buruzagi independentisten kasuan, eta, niri amorrua ematen didan arren, baita bortxatzaileen kasuan ere».\nBadaezpadako neurriak orokortzea eta zigorrak gogortzea eskatzeak feminismoari «kalte» egiten diola uste du Ortubaik: «Espainian, badaezpadako kartzelaldiaren erabilera neurrigabea egiten da, eta askok nahastu egiten dute justizia zigor gogorragoekin, baina, legelari eta feminista gisa, ezin dut hori onartu. Gizartea aldatzeko eta parekidetasuna lortzeko borrokan ari bagara, ezin ditugu zigor krudelagoak eskatu, horrek sistema patriarkala indartuko baitu ezinbestean, eta historiak irakatsi digu berme juridikoak desagertzen direnean emakumeak direla gehien sufritzen dutenak».\n«Borroka hau irabazteko, dinamikek jarraitutasuna izatea beharrezkoa da»\nJule Goikoetxea Euskal Herriko Unibertsitateko Politika Zientzietako irakasleak ez zuen sorpresarik hartu ostegunean, 2016ko sanferminetako erasotzaileak aske uzteko erabakiaren berri izan zuenean: «Antolatutako mugimendu feministak, hemen eta [Espainiako] Estatuan, badaki horrelako gauzak etengabe gertatzen direla; ez dugu salbuespen moduan bizi». Haren iritziz, jakina da «justizia patriarkala» eta «Espainiako epaileen erdiak gutxienez falangistak» direla, baina «zigorgabetasunari» aurre egiteko bideak azpimarratu behar dira: batetik, autodefentsa, «beti»; baina, bestetik, «jarraitutasun» bat dinamiketan: «Ezin da gertatu sententzia baten aurrean 40.000 lagun izatea kalean, eta hurrengo egunean antzeko zerbait gertatzean inor ez egotea». Adibide gisa, aipagai du Aquarius itsasontzian zihoazen emakume guztiek jasan dituztela bortxaketa edo sexu esplotazioa. «Sistematikoak diren erabaki misogino guztien aurrean, hau guztia kanalizatu behar da egitura edo jarraitutasun bat izango duten dinamiken bidez».\nNola eman segida, beraz? «Lan mantsoago bat eta beste konpromiso maila bat» eskatzen du horrek, Goikoetxearen iritziz: «Oso pozgarria da kalean dagoen haserrea, baina patriarkatuaren egiturazko dimentsioa ikusi behar da». Eta baldintzapeko askatasunaren erabakia bezalakoak baliatu behar dira «egiturazko dinamika hori ikusi ahal izateko eta eremu guztietako diskriminazioak lotzeko». Mugimendu feministari esker, pixkanaka ari dira lotura horiek gauzatzen, Goikoetxearen arabera; «horregatik baitago haserre hau». Egoeraren adierazletzat du «gero eta emakume gehiagok» ikustea haienak ez direla arazo pertsonalak. «Aurrerapauso bat da, baina borroka hau irabaziko bada eta politika publikoak aldatuko badira, jarraitutasuna beharrezkoa da».\nEmakundeko zuzendari ohia\n«Justiziari bidalitako mezua oso gogorra da: ez gaitu babesten»\n«Haserre handia» eragin dio erabakiak Maria Silvestre Emakundeko zuzendari ohi eta Deustuko Unibertsitateko irakasleari: «Gizarteari bidaltzen zaion mezua da erraza dela emakumeak behartzea, haiei eraso egitea; zigorra ez dela berehalakoa eta irmoa. Ematen du emakume batek sexu eraso bat salatzen duenean, salatuak baino gehiago, biktima epaitzen dela». Epaimahaiak 6.000 euroko bermea ezarri zien bost zigortuei, eta zifra hori «irrigarria» iruditzen zaio Silvestreri, argudiatuta ez duela «duintzen» bostak aske uzteko erabakia: «Oso iraganeko garaietara garamatza, gaindituak uste genituen garaietara. Tabu batzuk ez ditugu gainditu, eta epaileek eta gizarteak emakumearen portaera epaitzen dute, gertatutakoaren justifikazio baten bila. Oso larria da delituaren errua biktimaren bizkar uztea».\nIzan ere, uste du zigortuak aske uztearekin «erasoa banalizatzen» dela, eta mezu bat bidaltzen duela: «Emakumeok babesgabe sentiarazten gaitu. Justiziari bidalitako mezua gogorra da: ez gaitu ordezkatzen, eta, are, ez gaitu babesten. Ez naiz harritzen beste batzuek zalantza egitea salaketa aurkezterakoan. Emakumeek pentsa dezakete ez duela merezi salatzea, eta justizia honek ez gaituela ordezkatzen». Aitzitik, uste du kontzientzia hartze «oso indartsu bat» dagoela, eta horren erakusle direla manifestazio eta sare sozialen bidez eman diren erantzun azkarrak: «Ez dugu hau guztia modu pribatuan bizi, etxean; espazio publikoa hartzen ari gara kexatzeko, eta horrek pentsarazten dit ez duela eraginik izango salaketak aurkezterakoan». Argi du, ordea, erantzun sozial hori zerk eragin duen: epaileek «patroi misogino eta matxistekin» hartu izana erabakia.\nAbokatua eta Plazandreok taldeko kidea\n«Indarkeria matxista delituetan, oso bestelako irizpidea erabiltzen dute»\n«Legezkoa izan daiteke, baina ez da bidezkoa», dio Juana Aranguren abokatuak. Haren irudiko, sanferminetako sexu erasoaren egileak aske utzi izana «bidegabekeria hutsa» da, «batez ere, beste mota bateko delituekin alderatuta». Izan ere, emakumeen kontrako indarkeria delituetan epaileek «beste irizpide batzuk» erabiltzen dituztela uste du Arangurenek: «Beste delitu batengatik bederatzi urteko kartzela zigorra ezarri ostean, ez dute inor kalean uzten; eta zergatik gertatzen da hori? Bada, sistema judizialak ez diolako indarkeria matxistari beste indarkeriei bezainbesteko garrantzia edo larritasuna aitortzen». Eremu sinbolikoan, halako ebazpen batek «gertatutakoa gutxiesten» du, legelariaren irudiko: «Sententziak berak garrantzia kendu zion bortxaketari, sexu eraso delitua zenari abusu kalifikazioa emanda; eta orain, erasotzaileak aske utzita, areagotu egin dute gutxiespen hori».\nEdonola ere, Arangurenen ustez, delituen larritasuna aintzat hartzeko eskaerak ezin du «diskurtso punitibista» elikatu: «Oso arriskutsua da zigor zuzenbidea goratzeko eta asaldatzeko joera hori. Zigorrak gogorragoak izanda ere, delituak ez dira murriztuko, eta emakumeen egoerak ez du hobera eginen. Hortaz, gure helburuak izan beharko luke gizarte feminista bat eraikitzea, biktimak babestea eta prebentzioan lan egitea, baina ez kartzelaldiak mugagabe luzatzea».\nAutodefentsa feministako irakaslea\n«Irizpide propioarekiko konfiantza berreskuratu behar dugu emakumeok»\nSumindura hitza datorkio burura Maitena Monroy autodefentsa feministako ikastaroetako irakasleari. Sumindura, eta «gogo handia» lan egiteko «justizia patriarkalak gure auzitegiak betetzeari utz diezaion». «Oso zail» egiten zaio epaimahaiaren erabakia ulertzea, eta uste du ez dituela aintzat hartu hiru irizpide: «Arriskua, delitua berriro egiteko aukera eta alarma soziala». Monroyren iritziz, bost erasotzaileak aske uzteko erabakia kontraesanezkoa da instrukzio aldian ondorioztatutakoarekin; izan ere, bostak preso egon dira zigortuak izan baino lehen, eta horretarako zantzuak topatzen zituzten orduan epaileek: «Erabaki hau gehiago da botere abusu bat zuzenbideari egokitutako erabaki bat baino».\nAutodefentsa ikastaroetako irakaslea izanik, Monroyk uste du kontuz ibili beharra dagoela bidaltzen ari diren mezuekin: «Indarkeria matxistaren aurkako aktibismoaren eta mobilizazio sozialaren une historiko batean gaude. Hamarkadetako sentsibilizazio lanaren uzta ikusten ari gara, eta lortzen ari gara hori ekintzarako kontzientzia bihurtzea». Horregatik, «alerta feminista egokia» sortzera deitu du, «emakumeen aurkako indarkeria forma guztiak eta andreen boteretze baliabideak identifikatzeko». Horietako batean jarri du azpimarra: «Irizpide propioarekiko konfiantza berreskuratu behar dugu. Sentitzen dugunean zerbait gaizki dagoela, zerbait gaizki dagoelako sentitzen dugu».\nAzken egunetan, iritzi ugari zabaldu dira, Nafarroako Auzitegiak hartutako erabakiaren tankerakoek ez ote duten beldurra sustatzen. Monroyren iritziz, «beldurra balioetsi behar da mehatxu baten aurrean gaudela identifikatzea ahalbidetzen digun emozio gisa». Emakume asko «gaizki sentitzen dira beldurra izateagatik», haren arabera, baina uste du beldur hori «oso osasungarria» dela, «arriskua identifikatzea eta erabakiak hartzea» errazten duelako: «Terrore sexualaren mezuak dira sortu behar ez ditugunak. Hor nahi gaitu sistemak, ikaratuta, identifikatzeko gai ez garen jokalekuetan pentsatzen».\nBeraz, emakumeei «desberdintasun testuinguruan gertatzen zaiena definitzea» da egin beharrekoa, eta andreei, «zaintzaren» ordez, «baliabideak» ematea. Horrez gain, umeekin lan egiten segitzea beharrezkoa iruditzen zaio, «gaurko haurrak ez daitezen biharko bortxatzaile bihur». Izan ere, «indarkeria erasotzaile matxisten ardura da, baina baita bortxaketaren kulturarena ere».\nAkordioa adostu dute 11/13 sumarioko auzipetuek eta fiskaltzak


Urteurren zoriontsua, gurpileko maletak! -News-Phu Ly Bao Co. Ltd\nUrteurren zoriontsua, gurpileko maletak!\nGurpilak maleta batean? Hain erosoa, ezinbestekoak dira gaur egungo bidaiarientzat. Baina 1970ean, Bernard Sadow-ek bere maleta gurpildun ideia saltzeko arazoak izan zituen.\n"New Yorkeko saltoki guztietan eta bulegoak erosteko asko erakutsi nituen eta denek zoratuta nengoela esan nuen. "Inork ez du maleta gurpilekin eramango." Jendeak ez zuen termino horietan pentsatzen ", esan du Sadowek.\nSadow, 85 urte, inspiratu zen duela 40 urte aduana zeharkatzen ari zela Puerto Ricoko aireportu batean, Arubatik bueltan, emaztearekin eta haurrekin.\n27 hazbeteko maleta handiak zituen, atezainik gabe, bi makinetako pieza bat gurpildun plataforma batean mugitzen ikusi zuenean.\n"Makineria zuen, eta ahalegin handirik gabe ari zen bultzatzen, eta nire emazteari esan nion: Hori da behar duguna!" Gurpilak ekipajeetan behar ditugu. ' "\nLau ontzi erantsi zituen, enborretan erabilitakoak bezala, maleta baten behealdean eta uhala malgu bat gehitu zuen, eta merkatura abiatu zen, maleta atzean zuela.\nAstearteko saltokiek, Macyk barne, baztertu ondoren, Sadow-ek bilera bat izan zuen Macy-ko presidenteordearekin, bere ideiarekin harrituta.\nAzken aldian atea erakutsi zion Macy-ko erosleak ados jarri zen eta produktu bat jaio zen. Sadow-ek Estatu Batuetako patentea eskatu zuen 1970ean, eta 1972an, gurpildun maletetan lehen patentea lortu zuen. Macy-k lehen maletak saldu zituen 1970eko urrian.\nSadow-ek bi urtez eduki zuen patentea lehiakideek talka egin eta arrakasta handiz hautsi zuten arte, merkatua gurpileko ekipajeetara irekiz.\nEmaten, lehen gurpildun maletak ziren, ondo ez zegoenez. Hankak eta estalkiak arazoak izan zituzten bidaiariek maleta handiak tiraka, hondo estuan muntatutako gurpilekin.\nIa 20 urte behar izan ziren ekipajea egiteko hurrengo aurrerapenerako.\nBi gurpildun helduleku erretraktilaz jantzita, 80. hamarkadaren bukaeran asmatu zuten alea estandarraren maleta beltza Northwest Airlines pilotuko Bob Plath-ek. Bere "Rollaboard" Travelpro ekipajearen konpainia sortu zen.\nBaina gurpilak etorri ziren lehenik, eta ondoren etorri diren maletek aldatu egin dute jendeak bidaiatzeko modua. Gurpilak maleta batean jartzea izan zen Sadow-ek inoiz izan duen ideiarik onena?\n"Horietako bat da", esan zuen barrez.


Ordiziako EH Bilduk bertan behera utzi ditu hauteskunde kanpainako ekitaldiak - Goierriko Hitza : Goierriko Hitza\nOrdiziako EH Bilduk bertan behera utzi ditu hauteskunde kanpainako ekitaldiak\nOrdizian atzeman diren Koronabirus kasuak direla eta, asteazkenean, Ordiziako Plaza Nagusian egitekoak ziren ekitaldia bertan behera uztea erabaki dute, "arduraz jokatzeko unea" delako. Ordiziako EH Bilduk, kezka eta ardura erakutsi ditu, "egoera honek izan ditzakeen ondorioengatik"\nMaddalen Iriartek Ordizian izan zen ekainean, krisiaren eraginak bertatik bertara ezagutzeko, Adur Ezenarro alkatearekin ere bildu zen.\nAzken orduetan Ordizian agertu diren Covid-19aren positibo kasuak direla eta, Ordiziako EH Bilduk kanpaina ekitaldiak bertan behera uztea erabaki du. Asteazkena, hilak 8, Ordiziako Plaza Nagusian egitekoak ziren ekitaldia, beraz, ez dute egingo. Ordiziako EH Bilduk, kezka eta ardura erakutsi ditu, “egoera honek izan ditzakeen ondorioengatik”. Gauzak horrela, EH Bilduko alkatea Adur Ezenarro eta udal talde osoa “buru belarri ari dira lanean, osasungintzako aditu eta langileekin lanean, herrian ager litezkeen positiboak identifikatzeko eta balizko fokua kontrolatzeko”, baita “neurri zorrotzak hartzeko, kutsatze foku izan litezkeenak ixteko, behar diren PCR proba guztiak egin daitezen bermatzeko eta balizko fokoa kontrolatzeko”.\nOrdiziako EH Bilduk nabarmendu duenez, “pertsona erdigunean jartzea izan da eta da pandemia hasi zenetik gure helburu bakarra”. Ardura horrek eraman ditu “kanpainako ekitaldiak bertan behera uztera” .\nHerritarrei eskatu diete, “momentuko kezkaz eta larritasunaz haratago, perspektiba izan dezaten eta arduraz joka dezaten, osasunaren arloan bezalaxe, maila sozialean eta baita politikoan ere”.\nEHBilduk askotan esan du bizitza dela lehena, bizitza duinak jarri behar direla erdigunean: “Halaxe esan dugu, eta halaxe ari gara egiten ardurak ditugun toki guztietan. Arduraz jokatzeak eta herritarron bizitza duinak lehenesteak eramaten gaitu, halaber, kritiko izatera COVID-19 delakoak eragindako krisiaz Udalaz gaindi egin den kudeaketarekin, eta baita ere kritikoak urte luzeetan bideratu diren gizarte politikekin eta murrizketekin, besteak beste”.\nKritikoak bai, baina “propositiboak”. Horregatik, egoerari “lehenbailehen” erantzuteko, “proposamen zehatzak” dituztela. EH Bildutik argi dauka, “zerbitzu publiko indartsu gabe ezin izango diogu aurre egin egoera berri honi: hezkuntza indartu behar dugu, gaur eguneko baliabideak ez direlako nahikoak egoera berri honi erantzuteko; osasun sistema publikoan inbertsio handiagoa egin behar da, pandemiak berriro joko badu prestatu gabe egongo garelako; zaintza eredu berri batera joateko beharra dagoela ere erakutsi digu krisi honek; kalitatezko enplegua sortzeko eta gure ekonomia produktiboa berrasmatzeko itun zabalak beharko ditugula argi daukagu eta hori bilatuko dugu; jasangarria izango den herri eta mundu bat sortzera ere joan beharko dugu”.\nBukatzeko, errepikatu dute “arduraz jokatzeko garaia” dela, eta hori da behin eta berriz ordiziarrei eskatu dietena, “ahal den neurrian, ezarritako osasun protokoloak betetzea”. Neurriak betetzeak, “etorkizunean nahi dugun herria eraikitzen lagunduko digu”, azken batean, “pertsonaren duintasuna defendatuko duen herria, zerbitzu publikoetan murrizketarik izango ez duena, hezkuntza eta osasun zerbitzu duinak eta indartsuak osatuko dituena, finean, herri bilatzen dugun herri justuagoa, kohesionatuagoa eta ekitatiboagoa.


Baga Biga: Musika talde batek abesti bat iPhonekin jo du, New Yorkeko metroan\nMusika talde batek abesti bat iPhonekin jo du, New Yorkeko metroan\nAtomic Tom talde estatubatuarra New Yorkeko metroan iPhonekin jotzen duen bideo bat YouTuben jartzeagatik egin da ospetsua. Ikusi bideoa.\nHasiera batean Interneten argitaratu zuten informazioaren arabera, Atomic Tom taldeko musikariei instrumentuak lapurtu zizkieten. Hori zela eta, taldeak New Yorkeko metroan zuzeneko bat eskaini zuen eta musika jotzeko euren iPhoneak erabili zituzten taldekideek. Hala ere, orain badirudi publizitate kanpaina bat izan dela. Bideoa ere iPhonekin grabatua izan zen. Bideoaren arrakasta YouTuben jasotako 800.000 bisitek islatzen dute.\nEz dakigu hain emaitza ona lortzeko beste teknologia batzuen laguntza izan duten, baina argi dagoena da lortutakoa ikusgarria dela. Zurrumurruen arabera, ekitaldia eskaintzen dutenean trenean dauden ikusleak ere figuranteak dira.\nIkusi daitekeena gazteek iPhoneak erabiltzen musika sortzeko duten gaitasuna da. Interpretazioak akatsak ere baditu, baina pantailaren tamaina txikia ikusita, normala da, ezta?\nPublicado por Iker Barrena en 12:14


Sareratu Igartubeiti Baserri Museoarekin — Gaztezulo\nSareratu Igartubeiti Baserri Museoarekin\nSareratu Igartubeiti Baserri Museoarekin https://www.gaztezulo.eus/albisteak/sareratu-igartubeiti-baserri-museoarekin https://www.gaztezulo.eus/albisteak/sareratu-igartubeiti-baserri-museoarekin/@@download/image/2012531814igartubeiti_4.jpg\nMaiatzaren 19a Museoen Nazioarteko Eguna da, eta horren harira Igartubeiti Baserri Museoak 'Museoarekin sareratu' egitasmoa prestatu du; sartu Facebooken eta eman zure botoa.\nIgartubeiti Baserri Museoak euskal baserriaren historiara eta bertakoen bizimodura hurlbitzeko aukera eskaintzen du. Baserriak berak duen balio kultural, historiko, antropologiko, arkitektoniko eta sinbolikoa neurriz kanpokoa da, eta euskal ondarearen elementu nagusi bilakatu da. Gainera, Gipuzkoako Foru Aldundiak interpretazio zentroa eraiki zuen bertan, eta horregatik gaur egun biak uztarturik daude Baserri Museoan.\nMuseoen Nazioarteko Egunerako 'Museoarekin sareratu' ekimena prestatu dute; hau da, lau aukera proposatu dituzte egun horretan egiteko. Horien artean nork bere gustukoena bozkatu behar du Facebooken maiatzaren 15a baino lehen, eta 16tik aurrera planik bozkatuena zein den aditzera emango dute. Une horretatik aurrera jardueran parte hartzeko aukera izango du edonork, eta Igartubeiti Baserri Museoan egun-pasa bikaina egin hilaren 19an.\nLau jarduera posibleak\nBaserria bera gai nagusitzat harturik, horren inguruko erronkaz eta frogaz beteriko gymkhana.\nPostre ekologikoak sukaldatzea.\nGalletak edota beste edozein postre ekologiko nola egin ikasteko familia osoarentzako tailerra.\nKizkitzako baselizara txangoa.\nEzkio-Itsason kokaturik dago, Igartubeiti Baserri Museotik 4 kilometro ingurura, eta bertara ibilaldi gidatua. Bertan mokadutxoa eskainiko dute.\nHorma irudi erraldoia egitea.\nNolakoak izan beharko lukete gaur egungo museoek? Galdera horri erantzunez, iritziak, kezkak eta interesak bilduko dituen horma irudi erraldoia egitea. Aldez aurretik ideiak ekar daitezke, edota unean bertan han idatzi.


Irekia Eusko Jaurlaritza - Gobierno Vasco :: Eusko Jaurlaritzak frankismoaren biktimak aitortzeko ekitaldi bat deitu du maiatzaren 14an\nEusko Jaurlaritzak frankismoaren biktimak…\n<img src="https://www.irekia.euskadi.eus/uploads/cover_photos/32618/original/irekia_fusilamiento-republicanos-22.jpg" style="max-width:100%" alt="Errepublikarrak fusilatuak." />\nErrepublikarrak fusilatuak. Iturria: Irekia\nEkitaldiak bi zati izango ditu: lehenik, erresilientziari eta memoria historikoari buruzko hausnarketa eta, bigarrenik, biktimen errekonozimendu instituzionala\n2016ko Europako Kultur Hiriburutza babesteko ekimenen barruan dago ekitaldia\nEusko Jaurlaritzak frankismoaren biktimei errekonozimendu instituzionaleko ekitaldia egingo die bihar larunbatean, maiatzak 14. Ekitaldia Donostiako Zuloaga plazan izango da, San Telmo museoaren ondoan eta bertan memoria historikoaren elkarteko kide, EAEko erakunde guztietako ordezkari eta kargu publikoak izango dira.\nEkitaldiak bi zati izango ditu. Lehendabizikoan, memoria historikoaren egia sendatzeko proposamenei buruz hausnarketa egingo da. Bigarren zatian, berriz, frankismoaren biktimei errekonozimendu instituzional gorena egingo zaie. Jardunaldi osoan presente egongo den erresilientziaren ideiak zailtasunaren ostean zutitzeko gaitasunari erreferentzia egingo dio.\nEkitaldiak bi helburu esplizitu izango ditu. Lehenik eta behin, frankismoaren biktima guztiak gogoraraztea eta elkartasuna adieraztea, bizi izan zuten sufrimendu bidegabea aitortuta. Bigarrenik, biktimen eta gizartearen arteko batasuna eta elkartasuna sustatzea, iraganari begi kritikoz erreparatuta eta etorkizunean itxaropena izanda.\nBake eta Bizikidetzarako idazkari nagusi Jonan Fernandezek irekiko du jardunaldia 9:30ean. Haren hitzaldiaren ostean, elkarrizketa-prozesu bat egingo da eta jardunaldian parte hartuko duten guztiek iritzia emateko aukera izango dute. Jasotako ekarpenekin, dokumentu bat prestatu eta Irekia.euskadi.eus Jaurlaritzaren webgunean argitaratuko da.\nPartaidetza-elkarrizketaren ostean, lehendakariak frankismoaren biktimen aitortza instituzionalaren ekitaldia gidatuko du. Biktimak aitortzeko hirugarren ekitaldia da hau, Donostia 2016 Europako Kultur Hiriburutzaren ekitaldien barruan. Lehendabizikoa otsailaren 20an izan zen, eta 107/2012 Dekretuak babestutako biktimak aitortu ziren, polizia indarkeriarenak. Bigarrena martxoaren 11n izan zen, Terrorismoaren Biktimen Europako Egunean.\nEl Gobierno Vasco convoca el 14 de mayo un acto de reconocimiento a las víctimas del franquismo https://t.co/Ewg9n8AmV7\nRT @Gob_eus: #PazConvivencia El Gobierno Vasco convoca el 14 de mayo un acto de reconocimiento a las víctimas del franquismo ➡ https://t.co…\nRT @Irekia: #PazConvivencia El Gobierno Vasco convoca el 14 de mayo un acto de reconocimiento a las víctimas del franquismo ➡ https://t.co/…\n#BakeaBizikidetza Eusko Jaurlaritzak frankismoaren biktimak aitortzeko ekitaldi bat deitu du maiatzaren 14an ➡ https://t.co/p9CV0pYkNY\n#PazConvivencia El Gobierno Vasco convoca el 14 de mayo un acto de reconocimiento a las víctimas del franquismo ➡ https://t.co/QU6wn10Sgz\nirekia_fusilamiento-republi... 100 KB (jpg)


IKTen azterketa by Bea Lasagabaster - issuu\nTEKNOLO OGIA BERR RIAK HAUR RTZAR RO IK KASTO OLAN N\nBaliabide eta azpiegitura teknologikoak – Hardwareak\nBaliabide eta azpiegitura teknologikoak – Softwareak\nIrakasleen jarrera teknologia berriekiko\nNire proposamena – EGURALDIA\nHaurtzaro Ikastola Oiartzunen dago. Herri euskalduna da, biztanleriaren %90ak euskaraz hitz egiten du. Haurtzaro ikastola kontzertatua da, hau da, jabego pribatua baldin badu ere, Eusko Jaurlaritzako laguntza du. Gaur egun gurasoen eta langileen artean osatutako herri onurako irakaskuntza kooperatiba bateratzailea da. Ikastola honek Haur Hezkuntzako bigarren zikloa, Lehen Hezkuntza eta Derrigorrezko Bigarren Hezkuntzako ikasketak eskaintzen ditu. 38 gela guztira eta 875 ikasle inguru. Ikastolak 40 gela arrunta, areto nagusia, teknologia gela, musika gela, liburutegi orokorra, psikomotrizitate gela, bi informatika gela, laborategia, ginmasio bat, frontoia, futbol zelaia, jolastoki bat, 2 parke, bideo gela, funtzio anitzetako gela, irakasle gelak, komunak eta jantokia ditu. Zerbitzuei dagokienez eskolak emateaz gain, jantokia, garraioa, Lehen Hezkuntza eta DBHko ikasleentzat eskolaz kanpoko ekintzak eta liburutegia ere badituzte. Ikastolaren hezkutz proeiktuaren oinarrizko printzipiak honakoak dira: • da) • • • •\nIkastolen mugimenduaren eragile eta partaide (Euskal Herriko Ikastolak-en kide Hezkuntza eskaintza zabala Eleaniztasuna Ideologia aniztasuna Parekidetasuna gestio eta funtzionamendu egituran\nHezkuntza proiektua honako printzipiotan oinarritzen da: proiekzioa, globaltasuna, integrazioa, errealismoa eta malgutasuna. Ikastola, lehen esan bezala,irakaskuntzako kooperatiba da, ikastolako gurasoak eta irakasleak dira bertako partaide. Hori dela eta, ez da hartzen erabaki garrantzitsurik beraiekin kontatu gabe. Eskola eta familiaren arteko komunikazioari garrantzia handia ematen diote, honela lortuko baita luzapen imajinario bat haurrarengan bi espazioak (eta bertako pertsonak) erlkarlotuz. Inguruarekiko harremanei dagokionez, Haurtzaro ikastolak oso harreman onak ditu bai Udalarekin baita Haur Hezkuntzako lehen etapako zerbitzua ematen duen Patzuergoarekin ere. Gainera Haurtzaro Ikastolak eta Errenteriako Orereta Ikastolak Oiartzo Ikastola sortu zuten bi ikastola hauetako ikasleak Batxelergoa egiteko. Haurtzaro Ikastola ez da herritik isolatuta dagoen entitate bat, bertan zeharo integratuta dagoen ikastola baizik.\nBALIABI IDE ETA AZPIEGIT A TURA TEK KNOLOGIK KOAK- HA ARDWAREAK\n• 2 innformatika gela, bakooitza 24 orddenagailukiin, arbel diigitalakin, pproeiktore batekin b etaa inpresora batekin. b\n4 zeerbitzari (orrokorra, posstarako, kannpoko sarbid detarako etaa ikastolakoo webgunetaarako).\n12 ordenagailuu karro (bakkoitza 25 orddenagailureekin).\n• Irakkasleen minntegi guztieetan 5 edo 6 ordenagaailu eta inprresora bat (ordenagaillu hauetakoo asko portattilak dira, behar deneann mintegi baatetik besterra eramatekko, etxera erramateko...)).\n14 arbel digitaal (2 inform matika gelataan eta bana LH5, LH6, DBH1 eta DBH2ko geelatan).\n• Hauur Hezkuntzzako gela guuztietan orddenagailu baat eta proiekktore bat. • 2 liinea zuntz optiko (20112ko martxxoan bakoitza 25 megaakoa baldinn bada ere, laister 755 megatakoaa izango da)). • RU UCTUS SIST TEMA ikasstola guztiakk, WIFIaren n ordez.\nBALIABI IDE ETA AZPIEGIT A TURA TEK KNOLOGIK KOAK- SO OFTWARE EAK Haur Hezkuntza e Xango CD-ROM Mak erabilttzen dituz zte. Haur Hezkuntz zako gela a Ttantto, Txirritx eta an ordenag gailu bat dute d eta be ertan aritz zen dira ha aurrak ban naka edo binaka. b bakoitzea Bestalde, Haurtza aro ikasto olan Urtx xintxa me etodoa erabiltzen e dute eta bertan zen dituzten ikt jarrduerak (g gutxi batzu uk) ere orrdenagailu u honetan burutzen proposatz dituzte: gutunak g â€œid datziâ€?, arg gazkiak zin ntzilikatu...noski irak kaslearen laguntzare ekin.\nezkuntza Lehen He ezkuntza osoan o IKASYS proie ektua erab biltzen dute. Ikasys proiektua norberak k Lehen He ordenaga ailu bidez ikasteko sistema da eta gailu informatikoak, aplikazio informatikoak k eta estrategia kurrrikularrak uztartzen n dituen multzoa m da a. Hiru he elburu nagusi ditu: urrak egun nero, ordu u erdi batt trebakunttza, memorizazioa eta nork berea egiiteko. Hau jarduten dute proie ektu honettan, egune ero ikasgai desberdin bat. an Txanela a metodoa a erabiltze en dute eta e bertan Honetaz gain, Lehen Hezkuntza osoa zen diren IKT jardu uerak egitten dituzte e. Horreta arako, battzuetan in nformatika a proposatz gelara joaten dira eta beste e batzueta an Ikasys--erako era abiltzen dituzten orrdenagailu uzte jardue erak. Horretarako webgunea w OMak, DVD Dak edota a txkitan egiten ditu k, CD-RO nak erabilttzen dituztte (Birraitonaren museoa, Ba azter guztiiei begira,, pendrive desberdin Z , Irristalarri munduan n ibiltari....). Urdintxo eta Pox, ZirriBorro,\nDBH e alde batetik, b IK KASYS pro oiektua errabiltzen dute d eta bestetik, OSTADAR R Hemen ere metodoak k gai bakoitzean proposatz zen dituzten ikt jarduerak j burutzen n dituzte. Horretara ako webgu uneak, CD D-ROMak, DVDak edota e pendrive desberdinak erabiltzen dituzte (Irristalari munduan n ibiltari, Herrien Europa, Arduraz k kontsumitu, Euskal a idatzia etta ahozkoa...). Literatura\nIRAKASLEEN JARRERA TEKNOLOGIA BERRIEKIKO Urtetan Haurtzaro Ikastolako IKT dinamizatzaile izan denarekin hitz egin dut, bertako berri jakiteko (martxoan hartu du erretiroa). Berak esan didanez Haurtzaro Ikastola 1989 urtetik dago teknologia berrietan murgildurik. Noski, ez orain bezala, baina orain dauden azpiegitura teknologikoak eta baliabide pertsonalak ez omen dira bat-batean lortzen, urte askotan zehar eginiko lanaren fruitu omen dira. Bestalde, eta arestian esan bezala, Haurtzaro Ikastolaren jabegoa irakasle eta gurasoek dute. Eta azken hauek ikastolako erabaki guztietan parte hartzen dute, baita IKTen inguruko erabakietan ere. Aspaldidanik, beraz, egin zuen Haurtzarok teknologia berrien apostua eta ordudanik omen daude iraskale batzuk hasieran eta guztiak orain, ikastolak duen IKT plana aurrera eramateko lanean. Hasiera batean, irakasle batzuren jarrera oso aldekoa ez zen izan, baina beraren ustez, ezjakintasunak sortzen duen beldurraren eraginez. Hala ere, horregatik, oso argi eduki zuten hasieratik irakasleek prestakuntza beharra zutela, etengabeko prestakuntza gainera. Eta 90. hamarkada hasieran irakasle gutxi batzuk jaso bazuten prestakuntza, 2000. urtetik aurrera ikastola osoko irakasleek jaso dute etengabeko prestakuntza. Gaur egun, irakasleen jarrera oso baikorra da orokorrean eta teknologia berriak oso integraturik daude ikasgelatan (aurreko atalean azaltzen dudan bezala), baita ikastolako eguneroko funtzionamenduan ere. Adibidez, irakasleek ez dute paperik jasotzen, ez bilera deialditarako, ez nomina jasotzerakoan...guztia e_mailez jasotzen dute. Gurasoek ere aukera dute paperez jasotzen dituzten oharrak, buletinak, informazioa...e_mail bidez jasotzeko. Eta ekimen hau aurrera doa, izan ere, lanean ari baitira Ikastola Irekia izeneko proiektu batean. Ekimen hau martxan jartzen denean, gurasoek intranet batez bidez hainbat eta hainbat ekintza egiteko aukera izango dute: irakaslearekin bilera adostu, jangela zerbitzua erreserbatu edo baliogabetu, garraio zerbitzuarekin berdin, haurra ikastolara joan ez bada etxeko lanak bertatik hartu...Joxinek dioenez, hau ere pixkanaka-pixkanaka egitekoa da. Anekdota bat ere kontatu zidan Joxinek, irakasleek teknologia berrietan zuten eta duten jarrera azaltzeko. Esan bezala, hasieran irakasle batzuk ez zuten oso jarrera baikorra. Eta horietako bat denbora guztian kexatzen ari zen. Orain dela urte batzuk, ordea, baten bidez irakasleei aukera eman zitzaien ikasleen notak interneten bidez sartzeko, hau da, bakoitzak ordenagailua eta internet eduki ezkero edozein tokitatik. Eta teknologiakin batzutan gertatzen den moduan, momentu jakin batean arazoak egon ziren eta irakasle hori kexaka etorri omen zitzaion esanez nola nahi zuen horrela notak sartzea. Joxinek momentuz ikastolan bertan bakarrik egin zezakela esan omen zion eta irakasleak orduan hori historiaurrean egiten zela erantzun zion. Hala ere, irakasleekin hitz egiterakoan, batzuk teknologia berriek lan gehiago ematen dizkietela adierazten dute. Hala ere, onartzen dute, gaurko gizartean haurrak derrigorrez trebatu behar direla teknologia berrietan. Eta lan gehiago suposatzen badiete ere, onurak gehiago ikusten dizkietela ikt-ei oztopoak baino.\nEGURALDIA Testuingurua: jarduera hau 5 urteko gelako haurrei zuzenduta dago.\nEGURALDIA Helburuak: Fenomeno atmosferikoak identifikatu Teknologia berrien aukerak ezagutzen hasi. Garapen kognitiboa\nHizkuntza landu Idazketa eta irakurketa landu Denborazko nozioak landu (eguna, astea, hilabetea...) Matematika landu (kontaketa, konparaketa, seriazioak...)\nPsikomotrizitate fina landu Gaitasun grafomotorea landu\nOinarrizko prozesu psikologikoak\nArreta, pertzepzioa eta oroimena.\nTaldearekiko pertenentzia sentimenduak eta kooperazioa.\nJardueraren deskripzioa: Gelako arduradunak (egunero batek) zein eguraldi egiten duen begiratuko du eta irakasleak horretarako espresuki prestaturiko taula batean dagokion irudia sartu beharko du (eguzkia, euria, lainoa, haizea...) eta azpian, ikasgelan eredu bezala jarrita egongo den esaldietako bat kopiatu beharko du (euria ari du, haizea dabil, eguraldi eguzkitsua gaurkoa,...). Haurrak irakaslearen laguntza jasoko du (behar badu) eta baita beste kideena ere. Horretarako irakasleak haur bat ez bada gogoratzen nola txertatzen den irudia, idazteko laguntza behar badu... beste haurrei galdetuko die ea norbait gogoratzen den. Ondoren, haur bakoitzak bere taulan (irakasleak ordenagailuan inprimatuta) dagokion irudia itsatsiko du eta dagokion esaldia idatzi.\nBukaeran, hilabete horretan zenbat egunetan egin duen eguzkia, euria, haizea, elurra...kontatuko dute denok batera. Irakasleak grafiko bat egingo du datu horiekin. Eta grafikoa haurrean dutela konparaketa, seriazioak... landuko dituzte. Ondoren haur bakoitzak bere grafika egingo du paperean, irakasleak eginikoa adibide bezala dutela. Oharra: Jarduera hau haurrek egin ahal izateko, aldez aurretik, irakasleak egingo du hilabete batean zehar. Eguneko arduradunak zein eguraldi egiten duen esan beharko dio eta irakaslearen ondoan egongo da honek zer egiten duen ikusiz. Materiala: Ordenagailua eta proiektagailua Denbora: egunero 20 minutu gutxi gorabehera, hilabete batean zehar. Ondoren, datuak lantzeko beste 30 minutu.\nEskola bateko IKTen azterketa